jkorsvik/nowiki_second_scrape_merged huggingface dataset:
Saʿdiene

Saʿdiene (arabisk: السعديون DIN: as-Saʿdiyūn) var et marokkansk dynasti som varte fra Muḥammad aš-Šaiḫ overtok makta i 1554 etter å ha beseiret waṭāsidene i slaget ved Tadla, til de ble endelig beseiret av ʿAlawit-dynastiet i 1659. Fra 1509 til 1554 hersket saʿdiene bare over den sørlige delen av Marokko, som de ble anerkjent som herskere over av sine motstandere waṭāsidene i Tadlatraktaten fra 1527. 
Saʿdiene hevdet å nedstamme fra Profeten Muḥammad gjennom Fāṭimah og ʿAlī ibn Abī Ṭālibs etterkommere. Saʿdiene kom fra Tagmadert i Drʿā-dalen, fra landsbyen Tidzi, en qsar 10 km nord for Zakūrah. De hevdet å nedstamme fra šarīfer gjennom en forfader fra Yanbuʿ ved Rødehavet, og de gjorde sufismen til en respektabel trosregning i al-Maġrib. Navnet saʿdi kommer fra navnet Saʿd‎ (سعد), som betyr lykke eller frelse. Andre tror navnet kommer fra Banī Zaydān, en šarīf fra Tagmadert som ble gitt navnet av senere generasjoner og maktrivaler, som forsøkte å nekte for deres ḥasanidiske opphav ved å hevde at de i stedet nedstammet fra familien til Ḥamīlah as-Saʿdiyyah, Muḥammads jordmor. 
Saʿdienes mest berømte sultan var Aḥmad al-Manṣūr, som bygde al-Badīʿ-palasset i Murrākuš og invaderte og ødela Songhairiket i Sahel. Blant hans største bedrifter var å beseire portugiserne og deres allierte i slaget ved Alcácer Quibir i 1578 og å forsvare landet mot Det osmanske riket. Saʿdi-gravene ble oppdaget i 1917 i Murrākuš (Marrakech).


== Herskere ==

Saʿdiske prinser av Tagmadert

Abū ʿAbd Allāh al-Qāʾim (1509–1517)
Aḥmad al-Aʿruǧ b og Muḥammad aš-Šaiḫ (1517–1544)
Muḥammad aš-Šaiḫ (1544–1554)Saʿdiske sultaner av Marokko

Muḥammad aš-Šaiḫ (1554–1557)
ʿAbd Allāh al-Ġālib (1557–1574)
Abū ʿAbd Allāh (1574–1576)
Abū Marwān ʿAbd al-Malik (1576–1578)
Aḥmad al-Manṣūr (1578–1603)1603-1659: Saʿdiske sultaner av Marokko basert i Murrākuš (Marrakech)

Abū Fāris ʿAbd Allāh (født 1564; r.1603–1608)
Muḥammad aš-Šaiḫ II al-Maʾmūn (r. 1608-1613)
Zaydān an-Nāṣir (r. 1613-1628)
Abū Marwān ʿAbd al-Malik II (r.1628–1631)
Al-Wālid ibn Zaydān (r.1631–1636)
Muḥammad aš-Šaiḫ aṣ-Ṣaġīr (r.1636–1654)
Aḥmad Al-ʿAbbās (r.1654–1659)1603-1627: Saʿdiske herskere basert i Fās med bare lokal makt

Muḥammad aš-Šaiḫ al-Maʾmūn (født 1560; r.1604-1613)
ʿAbd Allāh II (r.1613-1623)
ʿAbd al-Malik (r.1623-1627)
Thestor

Thestor er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i tropisk Afrika.


== Utseende ==
Små til middelsstore (vingespenn 22-45 millimeter), litt smalvingede, brunlige dagsommerfugler. De virker litt "rufsete". Oversiden er ensfarget brun eller med brunoransje tegninger.
Undersiden er gråspraglete.


== Levevis ==
Disse sommerfuglene fører en bortgjemt tilværelse og er ikke lette å finne. De voksne sommerfuglene har en redusert sugesnabel og tar etter alt å dømme ikke næring til seg. Larvene er rovdyr og lever av nebbmunner (skjoldlus og andre) som suger plantesaft. Disse blir gjerne voktet av hissige maur i slekten Anoplolepis. Maurene angriper gjerne de eggleggende hunnene, som derfor legger eggene sine svært raskt, men overser larvene. Det siste larvestadiet lever i maurenes reir, men det er uvisst hva de eter der.


== Utbredelse ==
Slekten er utbredt i det sørlige Afrika.
De fleste artene er bare kjent fra Kapp-området i Sør-Afrika, men slekten forekommer nord til Botswana.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
underfamilie Miletinae ([Liphyrinae])
stamme Miletini
slekt Thestor Hübner, 1819
Thestor barbatus Henning & Henning, 1997
Thestor basutus (Wallengren, 1857)
Thestor brachycerus (Trimen, 1883)
Thestor braunsi van Son, 1941
Thestor calviniae Riley, 1954
Thestor camdeboo Dickson & Wykeham, 1994
Thestor claassensi Heath & Pringle, 2004
Thestor compassbergae Quickelberge & McMaster, 1970
Thestor dicksoni Riley, 1954
Thestor dryburghi van Son, 1966
Thestor holmesi van Son, 1951
Thestor kaplani Dickson & Stephen, 1971
Thestor montanus van Son, 1941
Thestor murrayi Swanepoel, 1953
Thestor overbergensis Heath &  Pringle, 2004
Thestor penningtoni van Son, 1949
Thestor petra Pennington, 1962
Thestor pictus van Son, 1941
Thestor pringlei Dickson, 1976
Thestor protumnus (Linnaeus, 1764)
Thestor rileyi Pennington, 1956
Thestor rooibergensis Heath, 1994
Thestor rossouwi Dickson, 1971
Thestor stepheni Swanepoel, 1968
Thestor strutti van Son, 1951
Thestor vansoni Pennington, 1962
Thestor yildizae Koçak, 1983


== Kilder ==
www.funet.fi – Thestor
Thestor på Tree of life
Williams, M. (1994) Butterflies of Southern Africa. Southern Book Publishers.


== Eksterne lenker ==
(en) Thestor i Encyclopedia of Life 
(en) Thestor i Global Biodiversity Information Facility 
(en) Thestor hos NCBI 
(en) Kategori:Thestor – bilder, video eller lyd på Wikimedia Commons 
Thestor – detaljert informasjon på Wikispecies 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilder av Thestor holmesi
Vasaloppet 2007

Vasaloppet 2007 ble arrangert den 4. mars 2007, og var den 83. utgaven av Vasaloppet. 


== Resultat, herrer ==


== Resultat, damer ==


== Referanser ==


== Eksterne lenker ==
Vasaloppets hjemmeside
University of the Punjab

University of the Punjab, også kalt Punjab University, er et offentlig universitet i Lahore i Pakistan. Det ble grunnlagt i 1882.University of the Punjab har fire campuser: Quaid-i-Azam og Allama Iqbal i Lahore, og videre i Gujranwala, Khanspur og Jhelum. Det har 13 fakulteter, en lærerstab på 730 ansatte og 30 000 studenter. Over 500 andre utdanningsinstitusjoner i Punjab er tilknyttet universitetet. 


== Referanser ==


== Eksterne lenker ==
Offisielt nettsted 
(en) Punjab University, Lahore – kategori av bilder, video eller lyd på Commons
Kerim Frei

Kerim Frei (født 19. november 1993) er en tyrkisk fotballspiller som spiller for Fatih Karagümrük SK.
Frei er født i Østerrike, og har en tyrkisk far og en marokkansk mor. Han kom fra sveitsiske Grasshopper-Club Zürich etter 2010-sesongen.


== Referanser ==


== Eksterne lenker ==
(en) Kerim Frei – FIFA 
(en) Kerim Frei – UEFA 
(en) Kerim Frei – UEFA 
(en) Kerim Frei – Transfermarkt 
(en) Kerim Frei – national-football-teams.com 
(en) Kerim Frei – WorldFootball.net 
(en) Kerim Frei – Soccerbase.com 
(en) Kerim Frei – FootballDatabase.eu 
(en) Kerim Frei – Soccerway 
(en) Kerim Frei – EU-Football.info
Bank of Bengal

Bank of Bengal var en indisk bank grunnlagt i 1806 som Bank of Calcutta. Den skiftet navn i 1809. Banken ble etablert av Det britiske ostindiske kompani. I 1921 ble Bank of Bengal, Bank of Bombay og Bank of Madras slått sammen til Imperial Bank of India. 


== Referanser ==


== Eksterne lenker ==
G. P. Symes Scutt: The history of the Bank of Bengal. An epitome of a hundred years of banking in India, Calcutta, 1904 (fulltekst, engelsk)
Cecilia Gallerani

Cecilia Gallerani (født 1473 i Siena i Italia, død 1536) var favoritten og den mest berømte av de mange elskerinnene til Ludovico Sforza, kjent som Lodovico il Moro, hertug av Milano. Hun er også kjent som modell for Leonardo da Vincis maleri Damen med hermelinen (ca 1489). Mens hun poserte for maleriet inviterte hun Leonardo, som på den tiden arbeidet som hoffkunstner for Sforza, til møter hvor de lærde og intellektuelle i Milano kunne diskutere filosofi og andre høyverdige emner, og hvor Cecilia hadde forsete i disse samtalene.


== Familie og tidlig liv ==
Cecilia ble født inn i en stor familie fra Siena. Hennes far Fazio tilhørte ikke adelen, men han hadde flere framtredende posisjoner ved hoffet i Milano, inkludert som ambassadør i Firenze og Lucca. Hennes mor var Margherita Busti, datter av en kjent jusprofessor.
Hun fikk utdannelse sammen med sine seks brødre i latin og litteratur. I 1483, da hun var ti år gammel, ble hun trolovet til Stefano Visconti, men avtalen om ekteskap ble brutt av ukjente grunner i 1487. I mai 1489 forlot hun hjemmet for å reise til Monastero Nuovo og det var antagelig her hun møtte Ludovico.


== Elskerinne av Ludovico Sforza ==
Cecilia snakket latin flytende og det ble sagt at hun også var en begavet musiker og sanger. I tillegg skrev hun poesi. En gang rundt 1489 poserte hun for Ludovicos hoffkunstner og ingeniør Leonardo da Vinci som malte et berømt portrett som har blitt kjent som Damen med hermelinen. Isabella d'Este, en beundrer av maleriene til Leonardo, ba om låne portrettet, men Cecilia svarte at det ikke lenger lignet på henne ettersom hun hadde vært ung den gangen, og «ingen som ser det og meg sammen vil anta at det var gjort for meg». Portrettet ble ikke lånt ut.Selv etter at Ludovico giftet seg med Beatrice d'Este fortsatte Cecilia holde på sine rom i Ludovicos palass. Cecilia fødte en sønn, Cesare, den 3. mai 1491 som Lodovico Sforza var far til.
Da Beatrice d'Este fant ut om forholdet deres var Ludovico forlegen til å be Cecilia forlate Porta Giovia, hertugdømmets sete. Hun ble først plassert i palasset Castello dal Verme og fikk deretter gitt et palass i Carmagnola i 1492 da hun giftet seg med greve Ludovico Carminati de' Brambilla, kjent som «Il Bergamino». Hun fødte sin ektemann fire barn. Etter at både hennes ektefelle og sønn  (1514–1515), trakk hun seg tilbake til San Giovanni i Croce, et slott i nærheten av Cremona.
Cesare, sønnen til Cecilia og Ludovico Sforza, ble gjort til abbed av kirken i San Nazaro Maggiore i Milano i 1498; i 1505 ble han kannik av Milan. Han døde i 1512.


== Død og ettermæle ==
Cecilia døde ved en ukjent dato i 1536. Hun skal etter sigende være gravlagt i familien Carminatis gravsted i kirken i San Zavedro. 
Forfatteren Matteo Bandello beskrev henne som en beskytter av kunstartene. I henhold til andre var hennes hjem den første salong i Europa.


== Referanser ==


== Litteratur ==
Pizzigalli, Daniela (2003): La donna con l'ermellino, Rizzoli
Shell, Janice & Sironi, Grazioso (1992): «Cecilia Gallerani: Leonardo's Lady with an Ermine» i: Artibus et Historiae 13 (25): 47–66, doi:10.2307/1483456.
Logania

Logania er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i Sørøst-Asia.


== Utseende ==
Ganske små (vingespenn 23-27 millimeter), brune og hvite dagsommerfugler. Oversiden er brun med hvite flekker, eller hvit med brune vingespisser. Undersiden av bakvingen er brunspraglete.


== Levevis ==
Larvene er rovdyr som lever av nymfestadiene til ulike nebbmunner, blant andre skjoldlus.
De voksne sommerfuglene suger i seg honningdugg fra lusene.


== Utbredelse ==
Slekten er utbredt i Sørøst-Asia, fra India i vest til Ny-Guinea i øst.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
underfamilie Miletinae ([Liphyrinae])
stamme Miletini
slekt Logania Distant, 1884
Logania distanti Semper, 1889
Logania dumoga Cassidy, 1995
Logania hampsoni Frühstorfer, 1914
Logania malayica Distant, 1884
Logania marmorata Moore, 1884
Logania nehalemia Frühstorfer, 1914
Logania obscura (Röber, 1886)
Logania paluana Eliot, 1986
Logania regina Druce, 1873)
Logania waltraudae Eliot, 1986
Logania watsoniana de Nicéville, 1898


== Kilder ==
www.funet.fi – Logania
Logania på Tree of life


== Eksterne lenker ==
(en) Logania i Global Biodiversity Information Facility 
(en) Logania hos NCBI 
(en) Kategori:Logania (Lycaenidae) – bilder, video eller lyd på Wikimedia Commons 
Logania (Lycaenidae) – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilder av Logania marmorata inkludert larve og puppe
Abort (film)

Abort er en norsk dokumentarfilm fra 1971, regissert av Vibeke Løkkeberg. Filmen handler om en ung jente som blir gravid. Hun bestemmer seg for å søke om abort, og seerne får følge henne frem til søknaden om abort blir behandlet.


== Eksterne lenker ==
(en) Abort på Internet Movie Database 
(no) Abort hos Filmfront 
Abort hos Filmweb
Husmorfilmen høsten 1971

Husmorfilmen høsten 1971 er en norsk husmorfilm fra 1971, regissert av Ola Winger.


== I rollene ==
Nora Brockstedt
Per Asplin


== Eksterne lenker ==
Husmorfilmen høsten 1971 hos Filmweb
Valen sjukehus

Valen sjukehus (tidligere Valen Sinnsykeasyl) er et psykiatrisk sykehus på Valen i Kvinnherad kommune. Sykehuset har 35 døgnbehandlingsplasser fordelt på fire poster: akuttpost, psykosepost, sikkerhetspost og sikkerhet og rehabiliteringspost.
Sykehuset ble etablert som Vestlandets største sinnssykeasyl utenfor Bergen i 1910. En forutsetning for etableringen var at sykehuset selv kunne produsere strøm. Som det første sykehuset i Norden etablerte man et eget kraftverk for bruk til elektrisk oppvarming. De første tiårene var det ca. 230 pasientplasser ved sykehuset. Da det stadig var overfylt ble kapasiteten i 1939 utvidet til 296 plasser. Lobotomi var en utbredt praksis ved alle sinnssykehus i etterkrigstiden. På Valen brukte man elektrosjokk som narkose. Praksisen med lobotomering av psykiatriske pasienter ble avviklet på Valen rundt 1964.I 2012 ble Valemoen (1909), brannstasjonen (1909) og gravlunden (1911) fredet ved forskrift. Sykehuset hadde egen gravlund i stedet for kirkegården i bygda. Valemoen var det gamle hovedbygget og ble tegnet av arkitekt Sigurd Lunde.
Konrad Lunde var overlege og direktør i 42 år. Sønnen Tjerand Lunde var direktør etter ham. Olav H. Hauge var pasient der.


== Referanser ==


== Eksterne lenker ==
Valen sjukehus si nettside Arkivert 2. februar 2017 hos Wayback Machine.
Fredningen
Valenstiftinga, museet
Valen kraftverk
«Valen sjukehus». Kulturminnesøk. Riksantikvaren – Direktoratet for kulturminneforvaltning.
Haider Ali

Haider Ali (født omkring 1720 i Budikote, død 7. desember 1782 i Chittoor) var en indisk hærfører, som ble hersker i Mysore i Sør-India. 


== Liv og virke ==


=== Bakgrunn ===
Nøyaktig når Haider Ali ble født, vites ikke med sikkerhet. Forskjellige historiske kilder oppgir datoer mellom 1717 og 1722.Det er også variasjoner vedrørende hans slektsbakgrunn. Noen kilder vil at hans bestefar nedstammet fra en slekt som opprinnelig bodde i Bagdad, mens andre mener at hans forfedre var fra det om senere ble til Afghanistan. En tredje framstilling, skrevet av hans franske offiserer, følger Haiders egen fortelling om å nedstamme fra arabere av klanen banu Hashim av stammen Quraysh, det vil si profeten Muhammads stamme.Hans far, Fath Muhammad, var født i Kolar, og kommanderte en styrke på 50 mann i bambusrakettartilleriet (for det meste benyttet til signalisering) i nawaben av Karnatiks hær. Fath Muhammad begynte senere i tjeneste for wodeyar-rajaene av kongedømmet Mysore, der han ble en mektig militær kommandant. Wodeyarene gav ham Budikote som jagir (landkonsesjon), der han tjente som naik (guvernør).Haider Ali ble født i Budikote. Han var Fath Muhammads femte barn, og den andre av hans tredje hustru.


=== Veien til makten ===
Haider Alis tidlige år er ikke så vel dokumentert, men han gikk inn i det militære sammen med sin bror Shahbaz etter at deres far døde i kamp.Haider Ali tjenestegjorde for herskeren av Arcot før han gikk i tjeneste for maharajaen av Mysore. Han deltok fra 1749 i krig mot Hyderabad og fikk befal over stadig større avdelinger.


=== Hersker i Mysore ===
Til slutt ble han så mektig at han i 1761 kunne gjøre seg selv til faktisk hersker i Mysore.Haider Ali organiserte og utrustet Mysores hær etter europeisk mønster. Franske offiserer ble ansatt. Med denne hæren maktet han å underlegge seg det meste av det sørlige India. Han skaffet ved erobring Mysore tilgang til havet og forøket ytterligere sin maktstilling.  Han lå i krig med Marathariket og med nizamen av Hyderabad, og allierte seg med franskmennene, som rivaliserte med Det britiske ostindiske kompani om innflytelse i India. To kriger ble utkjempet mot britene, først fra 1767 til 1769 og deretter fra 1780 til 1784. Den første krigen endte med at han kunne påtvinge sine betingelser på britene, men Haider Ali nøyde seg ikke med det da han så på britene som en avgjørende trussel og ønsket å drive dem ut av India for godt.

Han trodde seg i 1779 sterk nok til å våge en avgjørende kamp mot britene. I denne vant han i 1780 seier i slaget ved Conjeeveram, men ble beseiret senere i flere slag av generalløytnant Eyre Coote. Midtveis i denne andre krigen døde han imidlertid av sykdom, og kampen ble ført videre av sønnen Tipu Sultan (1750–1799). Sønnen overtok et stort kongerike, avgrenset i nord av elven Krishna, mot øst av de østlige Ghats og mot vest det arabiske hav.


== Referanser ==


== Litteratur ==


== Eksterne lenker ==
(en) Hyder Ali – kategori av bilder, video eller lyd på Commons
Grumsiner Forst

Grumsiner Forst/Redernswalde (tysk: Naturschutzgebiet Grumsiner Forst/Redernswalde) er et naturvernområde på 6157,89 hektar i den tyske delstaten Brandenburg. Området ligger mellom byene Angermünde i Landkreis Uckermark, Joachimsthal og kommunene Althüttendorf, Friedrichswalde og Ziethen (den siste i Landkreis Barnim). Området ble opprettet som natuvernområde samtidig med grunnleggelsen av biosfærereservatet Schorfheide-Chorin.
Det er vedtatt totalfredning for 847,91 hektar av naturvernområdet. En del av dette (590 hektar) er fra 2011 oppført på UNESCOs liste over verdensarven, under tittelen Bøkeurskog i Karpatene og gamle bøkeskoger i Tyskland.
Marikens bryllup

Marikens bryllup er en norsk komedie fra 1972, regissert av Knut Andersen etter et manus av Nicole Macé. Anne Marit Jacobsen spiller hovedrollen som Mariken som gifter seg med Per Egil, spilt av Geir Børresen. Filmen handler om dette bryllupet og vi møter mange familiemedlemmer og venner som kommer i bryllupet.


== I rollene ==
Anne Marit Jacobsen – Mariken
Geir Børresen – Per Egil Monsen
Eilif Armand – Birger, far
Gerd Jørgensen – Elise
Tone Schwarzott – Synnøve
Inge Fjeldstad – Arne
Kari Diesen – Tante Gerda
Rolf Just Nilsen – Onkel Edvard
Veslemøy Haslund – Margaret
Siri Hølmebakk – Heidi
Jack Fjeldstad – Leif, Pers far
Per Tofte – Gunnar Sand
Bjarne Andersen – Presten
Arne Lie – Carsten
Kari Simonsen – Frisørdamen
Jo Fenstad – Roger
Anne Karin Paaske – Tone
Ole Fredrik Røøk – Svein Rune
Vibeke Lundquist – Mona
Espen Urbye – Morten
Edel Eriksen
Per Hagerup
Tore Schistad
Kåre Wicklund
Kaare Zachariassen


== Eksterne lenker ==
(en) Marikens bryllup på Internet Movie Database 
(no) Marikens bryllup i Nasjonalbibliotekets filmografi 
(no) Marikens bryllup hos Filmfront 
(sv) Marikens bryllup i Svensk Filmdatabas 
Marikens bryllup hos Filmweb
Caroline Berg Eriksen

Caroline Berg Eriksen (født 28. januar 1987 i Sarpsborg) er en norsk blogger. Eriksen er gift med Lars-Kristian Eriksen som tidligere var fotballspiller.


== Bakgrunn og virke ==
Eriksen var såvidt innom jobb som modell, før hun arbeidet som journalist hos side2.no. Hun har utdannelse innen journalistikk fra Norges Kreative Fagskole. Mest kjent er Eriksen for bloggen «fotballfrue» som hun startet 27. mai 2009. Den forble blant Norges mest besøkte blogg i flere årI februar 2010 ble fotballfrue.no Norges mest besøkte blogg og den hadde per mars 2012 over 70 000 unike besøkende hver dag.I mars 2012 ga Eriksen ut en bok på forlaget Lille måne, med tittelen Fotballfrues dagbok - Et år med Norges største blogger. Boken inneholder blant annet såkalte lavkarbo-oppskrifter.
Høsten 2014 byttet bloggen navn til «Caroline Berg Eriksen». Eriksen deltok høsten 2014 i Skal vi danse på TV 2. Hun var med i fem episoder før hun ble stemt ut.
I denne perioden fikk hun også sin debut som programleder for det TV2 Bliss-sendte programmet "Det Nye-Jenta".I september 2015 lanserte Eriksen en veskekolleksjon med det danske merket Adax . Den ble etterfulgt av enda en kolleksjon i mai 2017.
I februar 2016 lanserte hun en skokolleksjon med Bianco , den ble også etterfulgt av en ny kolleksjon i august 2016.
Eriksen har vært med å produsere en egen is, Frost by Caroline Berg Eriksen. Den solgte nesten like bra som Lollipop i sitt første år.Hun var en av deltakerne i TV 2s musikalske talentkonkurranse Norges nye megahit.


== Kontroverser ==
Eriksen forsøkte i 2010 å ta betalt fra Cappelen Damm for omtale av bøker. Forbrukerombudet ble trukket inn i saken da bloggeren omtalte produkter uten å informere om at dette var betalt reklame.I 2011, i kjølvannet av publiseringer av bilder der hun fremsto tynn, innrømmet Eriksen å ha hatt et «forstyrret kostholdsmønster» i slutten av 2006. I mars 2012 fikk Eriksen igjen påpakning fra Forbrukerombudet for mangelfull merking av reklame.I november 2013 fikk Eriksen kritikk for å bidra til slankepress hos mødre da hun la ut et bilde av sin egen flate mage, fire dager etter fødsel.I julen 2014 måtte Eriksen innrømme at hun hadde redigert seg tynnere på en rekke bilder hun har publisert på bloggen sin, til tross for at hun tidligere hadde påstått: «Jeg retusjerer ikke mine bilder, det ville nok ikke sett helt bra ut, jeg har ikke tid eller skills til det». Eriksen ga uttrykk for at hun var lei seg for feil hun hadde gjort.I januar 2015 ble det avslørt at Lars-Kristian Eriksen som administrator har kommentert sin ektefelles blogg under falskt navn og i den forbindelsen også utgitt seg for å være lege og ernæringsfysiolog, hvilket han ikke er. «…trist og ulovlig», ifølge leder i Rådet for legeetikk, Svein Aarseth.I februar 2018 ble Eriksen kritisert for å fronte såkalt underlivsdeodorant.


== Referanser ==


== Eksterne lenker ==
(en) Caroline Berg Eriksen på Internet Movie Database
Laila Kveli

Laila Kveli (født 22. oktober 1987) er en norsk langrennsløper fra Lierne i Nord-Trøndelag som representerer Lierne Idrettslag og Team Engcon. Hun har tidligere gått for Team Santander Hun fikk sitt internasjonale gjennombrudd i 2012 da hun sikret norsk dobbeltseier ved å bli nummer to i Vasaloppet, bak Vibeke Skofterud. Det var for øvrig første gang en norsk kvinne vant Vasaloppet etter at det ble en offisiell kvinneklasse i 1997. I 2013 ble hun nummer to i Marcialonga, og hun vant Vasaloppet, noe hun gjentok i 2014.


== Meritter ==


== Referanser ==


== Eksterne lenker ==
(en) Laila Kveli – FIS (langrenn)
Jack sings

Jack sings er en EP-plate.
Artist på side A er amerikanskfødte og i Norge bosatte Jack Dailey med kor og orkester, på side B Jack Dailey med orkester.
Platens betegnelse er Triola TEP 19.


== Sporliste ==


=== Side A ===
«Margie»
«Baby Face»


=== Side B ===
«It's Alright, Okay, You Win» (Sid Wyche – Mayme Watts)
«Tell Him No» (T. Pritchet)


== Kilder ==
Jack Dailey: Jack sings (Triola, EP)
Kalle Stropp och Grodan Boll: Räddar Hönan

Kalle Stropp och Grodan Boll: Räddar Hönan er en svensk animert kortfilm fra 1987 regissert av Jan Gissberg. Filmen handler om fabeldyrene Kalle Stropp (norsk: Sirre Strikk) og Grodan Boll (norsk: Padde Ball). Historiene om disse to dyrene er skapt av Thomas Funck, som også gir stemme til alle figurene i den svenske originalversjonen av filmen. 


== Handling ==
En dag blir Sirre Strikk og Padde Ball sin venn, en høne, kidnappet av to skurker, ved navn Pudding og Karlsson. Sirre Strikk hadde kort tid før dette blitt invitert av Padde Ball til å være med på en prøvekjøring av sin nye bil. Men deres andre venn, en papegøye, blir også kidnappet kort tid senere. Det viser seg til slutt at kidnapperne ikke er så onde som de først trodde - ettersom de egentlig arbeider som tryllekunstnere, og tilfeldigvis behøvde en høne til et av trylle-numrene deres. Sirre Strikk og de andre vennene forsøker å jage etter kidnapperne, for å konfrontere dem.


== Svenske stemmer ==
Thomas Funck - Sirre Strikk/Padde Ball/Tallerken Niklas/Papegøyen/Reven/Pudding/Karlsson/Høne


== Norske stemmer ==
Øivind Blunck - Sirre Strikk
Per Christian Ellefsen - Padde Ball
Lars Sørbø - Tallerken Niklas
Lasse Lindtner - Papegøyen
Anders Hatlo - Reven
Magne Lindholm - Pudding
Trond Brænne - Karlsson
Marion Raven - Høne


== Eksterne lenker ==
(en) Kalle Stropp och Grodan Boll: Räddar Hönan på Internet Movie Database 
(sv) Kalle Stropp och Grodan Boll: Räddar Hönan i Svensk Filmdatabas